Ehdotus neuvoston päätökseksi EU–Meksiko-sekakomiteassa hyväksyttävästä unionin kannasta ”peräisin olevien tuotteiden” eli ”alkuperätuotteiden” käsitteen määritelmää ja hallinnollisen yhteistyön menetelmiä koskevasta EU–Meksiko-yhteisneuvoston päätöksen N:o 2/2000 liitteestä III /* KOM/2010/0014 lopull. - NLE 2010/0007 */





[pic] | EUROOPAN KOMISSIO | Bryssel 29.1.2010 KOM(2010)14 lopullinen 2010/0007 (NLE) Ehdotus NEUVOSTON PÄÄTÖKSEKSI EU–Meksiko-sekakomiteassa hyväksyttävästä unionin kannasta ”peräisin olevien tuotteiden” eli ”alkuperätuotteiden” käsitteen määritelmää ja hallinnollisen yhteistyön menetelmiä koskevasta EU–Meksiko-yhteisneuvoston päätöksen N:o 2/2000 liitteestä III PERUSTELUT EHDOTUKSEN TAUSTA - Ehdotuksen perustelut ja tavoitteet Euroopan yhteisön ja sen jäsenvaltioiden sekä Meksikon yhdysvaltojen taloudellista kumppanuutta, poliittista yhteensovittamista sekä yhteistyötä koskeva sopimus allekirjoitettiin Brysselissä 8. joulukuuta 1997. Kaupan vapauttamiseen tähtäävät määräykset vahvistetaan mainitulla sopimuksella perustetun EU–Meksiko-yhteisneuvoston päätöksessä N:o 2/2000, jäljempänä ’päätös N:o 2/2000’. ”Peräisin olevien tuotteiden” eli ”alkuperätuotteiden” käsitettä ja hallinnollisen yhteistyön menetelmiä koskevassa EU–Meksiko-yhteisneuvoston päätöksen N:o 2/2000 liitteessä III vahvistetaan sopimuspuolten alueilta peräisin olevien tuotteiden alkuperäsäännöt. Meksiko ja unioni ovat sopineet, että päätöksen N:o 2/2000 liitteessä III oleviin alkuperäsääntöihin tehdään tiettyjä muutoksia. - Yleinen tausta Eräiden päätöksen N:o 2/2000 liitteessä III olevien alkuperäsääntöjen sovittiin alun perin olevan voimassa vain väliaikaisesti, ja ne edellyttävät säännöllistä tarkastelua. Tämä koskee erityisesti harmonoidun järjestelmän nimikkeisiin 2914 ja 2915 kuuluviin kemiallisiin tuotteisiin sovellettavia erityissääntöjä (EYVL L 245, 25.9.2000, s. 1058). Kemiallisia tuotteita koskevan väliaikaisen poikkeuksen voimassaolon sovittiin alun perin päättyvän 30. kesäkuuta 2003. Tätä voimassaoloaikaa jatkettiin myöhemmin 30. kesäkuuta 2006 saakka ja sittemmin 30. kesäkuuta 2009 saakka. Erityissääntöjen voimassaoloa ehdotetaan nyt jatkettavaksi jälleen viidellä vuodella eli 30. kesäkuuta 2014 saakka. - Voimassa olevat aiemmat säännökset Ehdotuksen alalla ei ole voimassa aiempia säännöksiä. - Johdonmukaisuus suhteessa unionin muuhun politiikkaan ja muihin tavoitteisiin Ei koske tätä ehdotusta. KUULEMISET JA VAIKUTUSTEN ARVIOINTI - Intressitahojen kuuleminen Ei koske tätä ehdotusta. Tällä ehdotuksella muutetaan aiempaa tekstiä. - Asiantuntijatiedon käyttö Ulkopuolisen asiantuntijatiedon käyttö ei ollut tarpeen. - Vaikutusten arviointi Ei koske tätä ehdotusta. Tällä ehdotuksella muutetaan voimassa olevaa kahdenvälistä kauppasopimusta. Muita vaihtoehtoja ei ole aiheellista tarkastella. Ei koske tätä ehdotusta. Edellä mainituista syistä muita vaihtoehtoja ei ole aiheellista tarkastella. EHDOTUKSEEN LIITTYVÄT OIKEUDELLISET NÄKÖKOHDAT - Ehdotetun toimen lyhyt kuvaus Neuvostoa pyydetään vahvistamaan unionin kanta EU–Meksiko-sekakomitean päätösluonnoksesta, jolla muutetaan ”peräisin olevien tuotteiden” eli ”alkuperätuotteiden” käsitteen määritelmää ja hallinnollisen yhteistyön menetelmiä koskevassa EU–Meksiko-yhteisneuvoston päätöksen N:o 2/2000 liitteessä III olevia alkuperäsääntöjä. - Oikeusperusta Euroopan unionin toiminnasta tehdyn sopimuksen 207 artiklan 4 kohdan ensimmäinen alakohta yhdessä sen 218 artiklan 9 kohdan kanssa. - Toissijaisuusperiaate Ehdotus kuuluu unionin yksinomaiseen toimivaltaan. Toissijaisuusperiaatetta ei sen vuoksi sovelleta. - Suhteellisuusperiaate Ehdotus on suhteellisuusperiaatteen mukainen seuraavista syistä: Ei koske tätä ehdotusta. - Sääntelytavan valinta Ehdotettu sääntelytapa: muu. Muut vaihtoehdot eivät soveltuisi seuraavista syistä: EU–Meksiko-sekakomitean päätös. TALOUSARVIOVAIKUTUKSET Ehdotuksella ei ole vaikutuksia unionin talousarvioon. 2010/0007 (NLE) Ehdotus: NEUVOSTON PÄÄTÖS, annettu […] päivänä […] kuuta […], EU–Meksiko-sekakomiteassa hyväksyttävästä unionin kannasta ”peräisin olevien tuotteiden” eli ”alkuperätuotteiden” käsitteen määritelmää ja hallinnollisen yhteistyön menetelmiä koskevasta EU–Meksiko-yhteisneuvoston päätöksen N:o 2/2000 liitteestä III EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa, ottaa huomioon komission ehdotuksen, sekä katsoo seuraavaa: 1. Brysselissä 8 päivänä joulukuuta 1997 allekirjoitetulla Euroopan yhteisön ja sen jäsenvaltioiden sekä Meksikon Yhdysvaltojen taloudellista kumppanuutta, poliittista yhteensovittamista sekä yhteistyötä koskevalla sopimuksella[1] perustetun EU–Meksiko-yhteisneuvoston päätöksen N:o 2/2000, jäljempänä ’päätös N:o 2/2000’[2], yhteisessä julistuksessa V[3] määrätään, että kyseisellä sopimuksella perustettu EU–Meksiko-sekakomitea tarkastelee tarvetta jatkaa päätöksen N:o 2/2000 liitteen III lisäyksessä II a olevissa 2 ja 3 huomautuksessa vahvistettujen sääntöjen soveltamista 30 päivän kesäkuuta 2003 jälkeen. 2. Sekakomitea teki 22 päivänä maaliskuuta 2004 päätöksen N:o 1/2004[4] kyseisissä huomautuksissa vahvistettujen alkuperäsääntöjen soveltamisen jatkamisesta 30 päivään kesäkuuta 2006 ja 14 päivänä kesäkuuta 2007 päätöksen N:o 1/2007[5] kyseisissä huomautuksissa vahvistettujen alkuperäsääntöjen soveltamisen jatkamisesta 30 päivään kesäkuuta 2009. 3. Taloudellisista olosuhteisesta yhteisen julistuksen V mukaisesti laaditun analyysin perusteella katsotaan jälleen aiheelliseksi jatkaa väliaikaisesti päätöksen N:o 2/2000 liitteen III lisäyksessä II a olevissa 2 ja 3 huomautuksessa vahvistettujen alkuperäsääntöjen soveltamista ja varmistaa siten kyseisessä päätöksessä säädettyjen keskinäisten etuuksien jatkuminen. 4. Jatkoaika, joka oli myönnetty päätöksen N:o 2/2000 liitteen III lisäyksessä II a olevissa 2 ja 3 huomautuksessa vahvistettujen alkuperäsääntöjen soveltamiselle sekakomitean päätöksellä N:o 1/2007, päättyi 30 päivänä kesäkuuta 2009, minkä vuoksi katsotaan aiheelliseksi, että uutta jatkoaikaa koskevaa päätösehdotusta sovelletaan takautuvasti 1 päivästä heinäkuuta 2009, ON HYVÄKSYNYT TÄMÄN PÄÄTÖKSEN: 1 artikla EU–Meksiko-sekakomiteassa hyväksyttävä unionin kanta päätöksen N:o 2/2000 liitteestä III esitetään liitteenä olevassa luonnoksessa sekakomitean päätökseksi. 2 artikla Sekakomitean päätös julkaistaan Euroopan unionin virallisessa lehdessä . Tehty Brysselissä Neuvoston puolesta Puheenjohtaja LIITE Ehdotus: EU–MEKSIKO-SEKAKOMITEAN PÄÄTÖS N:o ..../2009, annettu […] päivänä […] kuuta […], ”peräisin olevien tuotteiden” eli ”alkuperätuotteiden” käsitteen määritelmää ja hallinnollisen yhteistyön menetelmiä koskevasta 23 päivänä maaliskuuta 2000 tehdyn EU–Meksiko-yhteisneuvoston päätöksen N:o 2/2000 liitteestä III SEKAKOMITEA, joka ottaa huomioon 23 päivänä maaliskuuta 2000 tehdyn EU Meksiko-yhteisneuvoston päätöksen N:o 2/2000, jäljempänä ’päätös N:o 2/2000’, ja erityisesti ”peräisin olevien tuotteiden” eli ”alkuperätuotteiden” käsitteen määritelmää ja hallinnollisen yhteistyön menetelmiä koskevan liitteen III lisäyksessä II a olevat 2 ja 3 huomautuksen ja kyseisen päätöksen yhteisen julistuksen V, sekä katsoo seuraavaa: 5. Päätöksen N:o 2/2000 liitteessä III vahvistetaan sopimuspuolten alueelta peräisin olevia tuotteita koskevat alkuperäsäännöt. 6. Yhteisen julistuksen V mukaisesti sekakomitea tarkastelee tarvetta jatkaa päätöksen N:o 2/2000 liitteen III lisäyksessä II a olevissa 2 ja 3 huomautuksessa vahvistettujen sääntöjen soveltamista 30 päivän kesäkuuta 2003 jälkeen, jos taloudelliset olosuhteet, joihin kyseisissä huomautuksissa vahvistetut säännöt perustuvat, ovat edelleen olemassa. EU–Meksiko-sekakomitea teki 22 päivänä maaliskuuta 2004 päätöksen N:o 1/2004 päätöksen N:o 2/2000 liitteen III lisäyksessä II a olevissa 2 ja 3 huomautuksessa vahvistettujen alkuperäsääntöjen soveltamisen jatkamisesta 30 päivään kesäkuuta 2006 ja 14 päivänä kesäkuuta 2007 päätöksen N:o 1/2007 päätöksen N:o 2/2000 liitteen III lisäyksessä II a olevissa 2 ja 3 huomautuksessa vahvistettujen alkuperäsääntöjen soveltamisen jatkamisesta 30 päivään kesäkuuta 2009. 7. Taloudellisista olosuhteisesta yhteisen julistuksen V mukaisesti laaditun analyysin perusteella katsotaan aiheelliseksi jatkaa jälleen väliaikaisesti päätöksen N:o 2/2000 liitteen III lisäyksessä II a olevissa 2 ja 3 huomautuksessa vahvistettujen alkuperäsääntöjen soveltamista ja varmistaa siten mainitussa päätöksessä säädettyjen keskinäisten etuuksien jatkuminen, ON PÄÄTTÄNYT SEURAAVAA: 1 artikla Päätöksen N:o 2/2000 liitteen III lisäyksessä II a olevissa 2 ja 3 huomautuksessa vahvistettuja alkuperäsääntöjä sovelletaan päätöksen N:o 2/2000 liitteen III lisäyksessä II vahvistettujen alkuperäsääntöjen sijaan 30 päivään kesäkuuta 2014. 2 artikla Tämä päätös tulee voimaan päivänä, jona sopimuspuolet ilmoittavat toisilleen kirjallisesti lainsäädännöllisten menettelyjensä saattamisesta päätökseen. Tämän päätöksen 1 artiklaa sovelletaan 1 päivästä heinäkuuta 2009. Tehty Brysselissä Sekakomitean puolesta Puheenjohtaja YKSINOMAAN TALOUSARVION TULOPUOLEEN VAIKUTTAVAAN SÄÄDÖKSEEN LIITTYVÄ RAHOITUSSELVITYS 1. EHDOTUKSEN NIMI: EU–Meksiko-sekakomitean päätös ”peräisin olevien tuotteiden” eli ”alkuperätuotteiden” käsitteen määritelmää ja hallinnollisen yhteistyön menetelmiä koskevasta 23 päivänä maaliskuuta 2000 tehdyn EU–Meksiko-yhteisneuvoston päätöksen N:o 2/2000 liitteestä III 2. BUDJETTIKOHDAT: Luku ja momentti: Kyseiseksi vuodeksi budjetoitu määrä: 3. RAHOITUSVAIKUTUKSET ( Ehdotuksella ei ole rahoitusvaikutuksia ( Ehdotuksella ei ole rahoitusvaikutuksia menoihin, mutta sillä on seuraavat rahoitusvaikutukset tuloihin: (milj. euroa yhden desimaalin tarkkuudella) Budjettikohta | Tulot[6] | 12 kk:n jakso, joka alkaa pp/kk/vvvv | [Vuosi n] | Momentti … | Vaikutukset omiin varoihin | Momentti … | Vaikutukset omiin varoihin | Toteutuksen jälkeen | [n+1] | [n+2] | [n+3] | [n+4] | [n+5] | Momentti … | Momentti … | [1] EYVL L 276, 28.10.2000, s. 45. [2] EYVL L 157, 30.6.2000, s. 10, ja EYVL L 245, 29.9.2000, s. 1 (liitteet). [3] EYVL L 245, 29.9.2000, s.1167. [4] EUVL L 113, 20.4.2004, s. 60. [5] EUVL L 279, 23.10.2007, s. 15. [6] Perinteisistä omista varoista (maatalousmaksut, sokerimaksut, tullimaksut) ilmoitetaan nettomäärät, jotka saadaan vähentämällä bruttomääristä 25 prosenttia jäsenvaltioiden kantokuluja.